**Ministru kabineta noteikumu projekta**

**„****Grozījumi Ministru kabineta 2017.gada 13.jūnija noteikumos Nr.322 „Noteikumi par Latvijas izglītības klasifikāciju””**

**sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2017.gada 13.jūnija noteikumos Nr.322 „Noteikumi par Latvijas izglītības klasifikāciju”” (turpmāk – Projekts) sagatavots, lai būtu noteikti zināšanu, prasmju un kompetenču apraksti, kas ir saistīti ar profesionālā doktora grāda mākslās iegūšanu un augstskolas varētu uzsākt profesionālā doktora studiju mākslās ieviešanu no 2019./2020.akadēmiskā gadā, tostarp saistībā ar profesionālo doktora studiju programmu mākslās izstrādi un studiju virziena akreditācijas procesu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, ņemot vērā 2018.gada 1.februāra grozījumus Augstskolu likumā, kas ir stājušies spēkā 2018.gada 1.aprīlī, proti, Augstskolu likuma 3.panta otro daļu un 59.panta 1.¹ daļas 3.punktu, kā arī Augstskolu likuma pārejas noteikumus, kas paredz, ka Ministru kabinets līdz 2018.gada 30.novembrim izdara grozījumus Ministru kabineta 2017.gada 13.jūnija noteikumos Nr.322 „[Noteikumi par Latvijas izglītības klasifikāciju](https://likumi.lv/ta/id/291524-noteikumi-par-latvijas-izglitibas-klasifikaciju)” saskaņā ar Augstskolu likuma 3.panta sesto daļu, kas tostarp nosaka, ka Eiropas kvalifikācijas ietvarstruktūras līmenim atbilstošo zināšanu, prasmju un kompetences aprakstus katra līmeņa studiju programmu beidzējiem, nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka 2018.gada 1.februāra grozījumi Augstskolu likumā ir stājušies spēkā 2018.gada 1.aprīlī, ir iespējams uzsākt profesionālo doktora studiju mākslās ieviešanu augstskolās. Līdz tam Latvijā bija pieejama tikai zinātniskā doktora grāda ieguve. Izmaiņas tiesiskajā regulējumā ir nepieciešamas, lai nodrošinātu profesionālo doktora studiju programmu mākslās ieviešanu un profesionālā doktora grāda mākslās iegūšanu. Noteikumos par Latvijas izglītības klasifikāciju ir iekļauti Latvijas kvalifikāciju ietvarstruktūras līmenim atbilstošo zināšanu, prasmju un kompetenču apraksti, bet, ņemot vērā, ka Latvijā līdz 2018.gada 1.aprīlim nebija iespējamas profesionālā doktora studijas un profesionālā doktora grāda mākslās iegūšana, esošajā tiesiskajā regulējumā nav iekļauti zināšanu, prasmju un kompetenču apraksti, kas ir saistīti ar profesionālā doktora grāda mākslās iegūšanu. Projekts ir nepieciešams, lai būtu noteikti zināšanu, prasmju un kompetenču apraksti, kas ir saistīti ar profesionālā doktora grāda mākslās iegūšanu un augstskolas varētu uzsākt profesionālo doktora studiju mākslās ieviešanu no 2019./2020. akadēmiskā gada. Piemēram, Augstskolu likumā attiecībā uz studiju virziena akreditācijas procesu viens no vērtēšanas aspektiem ir zināšanu, prasmju un kompetenču atbilstība attiecīgajam Latvijas kvalifikāciju ietvarstruktūras līmenim, tostarp attiecībā uz studiju programmām profesionālā doktora grāda mākslās iegūšanai. Līdz ar to, esošo tiesisko regulējumu, kas attiecas uz Latvijas kvalifikāciju ietvarstruktūras līmeni, ir nepieciešams papildināt ar atbilstošo zināšanu, prasmju un kompetenču aprakstiem profesionālā doktora grāda mākslās iegūšanai, tostarp saistībā ar profesionālo doktora studiju programmu mākslās izstrādes un atbilstošā studiju virziena akreditācijas procesu.Zināšanu, prasmju un kompetenču apraksti ir iekļauti Ministru kabineta 2017.gada 13.jūnija noteikumu Nr.322 „Noteikumi par Latvijas izglītības klasifikāciju” 2.tabulā „Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti”, kuros ir nepieciešami grozījumi, kas paredz papildinājumus saistībā arprofesionālo doktora studiju programmu mākslās ieviešanu un profesionālā doktora grāda mākslās piešķiršanu. Projekta 2.punkts paredz papildināt Ministru kabineta 2017.gada 13.jūnija noteikumu Nr.322 „Noteikumi par Latvijas izglītības klasifikāciju” 1.pielikuma 2.tabulu „Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti” 8.LKI līmeni ar māksliniecisko jaunradi, kas ir iekļauta 2018.gada 1.februāra likuma „Grozījumi Augstskolu likumā” 15.pantā un VII.1nodaļā „Mākslinieciskā jaunrade” un kas ir saistīta ar profesionālo doktora studiju programmu mākslās ieviešanu un profesionālā doktora grāda mākslās piešķiršanu.Projekta 2.punkts papildina Ministru kabineta 2017.gada 13.jūnija noteikumu Nr.322 „Noteikumi par Latvijas izglītības klasifikāciju” 1.pielikuma 2.tabulas „Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti” sadaļu „Prasmes (spēja lietot zināšanas, komunikācija, vispārējās prasmes)” 8.LKI līmenī norādot nepieciešamās prasmes un spējas, proti:– patstāvīgi izvērtēt un izvēlēties mākslinieciskai jaunradei atbilstošas metodes;– veikt ieguldījumu zināšanu robežu paplašināšanā vai spēju dot jaunu izpratni esošām zināšanām un to lietošanai praksē, īstenojot mākslinieciskās jaunrades darbu mākslinieciskās darbības jomās;–  īstenot starptautiskas nozīmes mākslinieciskās jaunrades projektus;– patstāvīgi paaugstināt mākslinieciski augstvērtīgu darbu veidošanas prasmes un attīstīt praktiskās iemaņas unikālu starptautiska līmeņa ideju un mākslinieciskas jaunrades darba īstenošanā.Tāpat Projekta 2.punkts paredz papildināt Ministru kabineta 2017.gada 13.jūnija noteikumu Nr.322 „Noteikumi par Latvijas izglītības klasifikāciju” 1.pielikuma 2.tabulas „Latvijas kvalifikāciju ietvarstruktūras (LKI) līmenim atbilstošo zināšanu, prasmju un kompetenču apraksti” sadaļu „Kompetence (analīze, sintēze un novērtēšana)” 8.LKI līmenī ar māksliniecisko jaunradi, proti, spēju, veicot patstāvīgu, kritisku analīzi, sintēzi un izvērtēšanu, risināt nozīmīgus pētnieciskus vai inovāciju vai mākslinieciskās jaunrades uzdevumus mākslinieciskās darbības jomās, patstāvīgi izvirzīt pētījuma ideju, plānot, strukturēt un vadīt liela apjoma zinātniskus vai mākslinieciskās jaunrades projektus, tajā skaitā starptautiskus.Ņemot vērā Projekta izstrādes mērķi, Projekta 1.punkts paredz precizēt noteikumu izdošanas pilnvarojumu, papildinot to ar atsauci uz Augstskolu likuma 3.panta sesto daļu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Izglītības un zinātnes ministrija, Jāzepa Vītola Latvijas Mūzikas akadēmija, Latvijas Mākslas akadēmija, Latvijas Kultūras akadēmija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz augstskolām, kuras īsteno profesionālās doktora studiju programmu mākslās, un tajās studējošajiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras nemainās. Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Projektu tiek virzīti izskatīšanai Ministru kabinetā šādi tiesību aktu projekti:1) Ministru kabineta noteikumu projekts „Noteikumi par profesionālā doktora grāda mākslās profesionālās augstākās izglītības valsts standartu un profesionālā doktora grāda mākslās piešķiršanas kārtību” (VSS-491, 24.05.2018., prot. Nr.20, 20.§), kas nosaka:a) profesionālā doktora grāda mākslās profesionālās augstākās izglītības valsts standartu, kas ietver profesionālās doktora studiju programmas mākslās galvenos mērķus un uzdevumus, studiju programmas pamatsaturu un studiju programmas apguves vērtēšanas pamatprincipus;b) profesionālā doktora grāda mākslās piešķiršanas kārtību;2) Ministru kabineta noteikumu projekts „Grozījumi Ministru kabineta 2013.gada 16.aprīļa noteikumos Nr.202 „Kārtība, kādā izsniedz valsts atzītus augstāko izglītību apliecinošus dokumentus”” (VSS-492, 24.05.2018., prot. Nr.20, 21.§) sagatavots, lai nodrošinātu valsts atzītu augstāko izglītību apliecinošu dokumentu izsniegšanu pēc profesionālā doktora studiju mākslās beigšanas un profesionālā doktora grāda mākslās iegūšanas – izsniedzot profesionālo doktora diplomu mākslās. |
| 2. | Atbildīgā institūcija | Kultūras ministrija, augstskolas, kuras īsteno profesionālās doktora studiju programmas mākslās. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Jāzepa Vītola Latvijas Mūzikas akadēmiju, Latvijas Mākslas akadēmiju, Latvijas Kultūras akadēmiju, Latvijas Studentu apvienību, Latvijas Zinātnes padomi un Augstākās izglītības padomi. |
|  | Sabiedrības līdzdalība projekta izstrādē | Pirms Augstskolu likuma 2018.gada 1.februāra grozījumu izstrādes par Augstskolu likuma grozījumiem un saistībā ar Projektu notikušas konsultācijas ar Jāzepa Vītola Latvijas Mūzikas akadēmiju, Latvijas Mākslas akadēmiju un Latvijas Kultūras akadēmiju, Kultūras ministrijai rīkojot tikšanās ar augstskolām (2018.gada 18.janvārī Kultūras ministrijā), kā arī ar Latvijas Studentu apvienību (2016.gada 15.septembrī tikšanās Kultūras ministrijā), ar Latvijas Zinātnes padomi (2017.gada 16.februārī Latvijas Zinātnes padome sēdē), ar Augstākās izglītības padomi (2017.gada 2.martā Augstākas izglītības padomes sēdē).  |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Jāzepa Vītola Latvijas Mūzikas akadēmija (2018.gada 18.maijā), Latvijas Mākslas akadēmija (2018.gada 9.aprīlī) un Latvijas Kultūras akadēmija (2018.gada 11.maijā) ir atsūtījušas Kultūras ministrijai priekšlikumus Projekta redakcijai, izsakot atbalstu sagatavotajam Projektam. Pēc Projekta izsludināšanas Valsts sekretāru sanāksmē Latvijas Studentu apvienība 2018.gada 12.jūnija atzinumā Nr.2018/PV12 un Latvijas Brīvo arodbiedrību savienība 2018.gada 6.jūnija un 12.jūlija elektroniskajās vēstulēs ir paudušas atbalstu Projekta turpmākai virzībai. |
| 4. | Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Rūsiņa 67330206

Lolita.Rusina@km.gov.lv